Mikið er nú talað um það í Hollywood hver komi til með að hreppa hlutverk Marvel ofurhetjunnar Dr. Strange , eða Dr. Stephen Vincent Strange , eins og hann heitir fullu nafni . Fyrr í sumar var orðrómur í gangi um að Joaquin Phoenix væri um það bil að fara í búninginn , en einnig hafa menn verið að ræða um menn eins og Jack Huston . En samkvæmt JoBlo vefsíðunni þá er nafn Phoenix það sem enn er líklegast . Collider vefsíðan heldur því fram að ekki sé einungis um orðróm og slúður að ræða heldur sé Phoenix um það bil að fara að skrifa undir samning . Ef Óskarsverðlaunahafinn Phoenix hreppir hlutverkið þá yrði hann stærsta stjarnan til að taka að sér titilhlutverk í Marvel mynd til þessa , en frægðarsól Robert Downey Jr. hafði hnigið mjög þegar hann tók að sér hlutverk Iron Man , sem hann gerði svo með þvílíkum glans að stjarna hans skín nú skært á stjörnuhimninum á ný . Aðrir leikarar í titilhlutverkum í Marvel myndum hafa verið minna þekktir þegar þeir tóku hlutverkin að sér , en þekktu nöfnin hafa frekar komið fram í aukahlutverkum , eða í hlutverkum þorpara . Doctor Strange er fyrrum taugaskurðlæknir sem er , sem ofurhetja , aðal verndari Jarðar gegnt töframætti og öðrum dularfullum öflum . Kvikmyndinni verður leikstýrt af Scott Derrickson og kemur í bíó 8. júlí , 2016 .